
DR.31.07.2017                                                        17                   

 
Tuan Ignatius Dorell Leiking [Penampang]:  Tuan Yang di-Pertua, nak tanya 

sikit. 

Dato’ Seri Mohamed Azmin bin Ali [Gombak]: Panjang sangat jawapannya, 
meleret-leret lah, Tuan Yang di-Pertua. Ini soal Selangor, penting ini.  

Timbalan Yang di-Pertua [Datuk Seri Dr. Ronald Kiandee]: Saya tak boleh 
control jawapan panjang, Yang Berhormat. 

Ahli-ahli Yang Berhormat, setakat itulah sesi soal jawab lisan untuk pagi ini.  

 

[Masa untuk Pertanyaan-pertanyaan bagi Jawab Lisan tamat] 

 

 
RANG UNDANG-UNDANG 

 
RANG UNDANG-UNDANG AKSES KEPADA SUMBER BIOLOGI 

DAN PERKONGSIAN FAEDAH 2017 
 

Bacaan Kali Yang Kedua dan Ketiga 

 

11.33 pg. 

Menteri Sumber Asli dan Alam Sekitar [Dato Sri Dr. Haji Wan Junaidi 
Tuanku Jaafar]:   Terima kasih Tuan Yang di-Pertua.  Bismillahir Rahmanir Rahim. 
Assalamualaikum warahmatullahi wabarakatuh. Tuan Yang di-Pertua, saya mohon 
mencadangkan iaitu Rang Undang-undang Akses Kepada Sumber Biologi dan 
Perkongsian Faedah 2017 dibacakan kali yang kedua sekarang.  

Tuan Yang di-Pertua, cadangan Rang Undang-undang Akses Kepada Sumber 
Biologi dan Perkongsian Faedah ataupun Rang Undang-undang ABS 2017 ini telah 
diluluskan oleh Jemaah Menteri pada Mesyuarat pada 31 Mac 2017.  

Seiringan dengan komitmen negara untuk terus memelihara sumber biologi, 
Malaysia telah meratifikasikan Konvensyen Pelbagai Biologi, Convention of Biological 
Diversity, ataupun secara ringkasnya dipanggil CBD pada 24 Jun 1994. CBD mempunyai 
tiga objektif utama iaitu pemuliharaan biodiversiti, penggunaan mampan biodiversiti dan 
perkongsian faedah yang terhasil daripada penggunaan sumber biologi, access to 
biological resources and benefit sharing yang secara ringkasnya disebut ABS. 

Satu protokol antarabangsa mengenai ABS iaitu Nagoya Protocol on Access to 
Genetic Resources and Fair and Equitable Sharing of Benefits Arising from their 
Utilization (Nagoya Protocol) telah diterima pakai di bawah CBD pada tahun 2010 setelah 
dirunding selama lebih kurang enam tahun. Malaysia masih belum meratifikasi Nagoya 
Protocol kerana undang-undang ABS perlu diwujudkan di peringkat domestik terlebih 
dahulu dan perkara-perkara yang digariskan dalam protokol tersebut perlu dipatuhi 
sebelum pertimbangan untuk menandatangani atau ratification dibuat.  

Sebagai negara yang kaya dengan sumber biologi, adalah penting supaya 
undang-undang ABS diterima pakai untuk memastikan negara mendapat pulangan atau 
faedah yang terhasil daripada penggunaan sumber biologi negara. Perkara ini juga 
adalah selaras dengan hasrat negara untuk menjana kekayaan baru daripada sumber 
biologi seperti yang digariskan dalam Dasar Kepelbagaian Biologi Kebangsaan 2016- 
2025, Model Baru Ekonomi dan Dasar Bioteknologi Negara.  

Rang Undang-undang ABS 2017 ini adalah penting untuk memastikan sumber 
biologi negara diakses dengan jaminan perkongsian faedah dan mengelakkan 
berlakunya aktiviti biopiracy di mana sumber biologi negara ataupun pengetahuan tradisi 
yang berkaitan dengan sumber biologi dibangunkan tanpa sebarang perkongsian faedah 
kepada negara.  

Selain itu, undang-undang ini dapat menyediakan tatacara yang jelas kepada 
pengguna dan pemberi sumber biologi tentang prosedur untuk mengakses sumber 
biologi atau pengetahuan tradisi serta perkongsian faedah. Faedah yang diperoleh boleh 
diguna untuk membiayai serta menyokong usaha konservasi biologi negara selaras 
dengan keutamaan negara untuk memastikan biodiversiti terus dipelihara dalam usaha 
negara mencapai matlamat pembangunan. Perkara ini juga adalah selaras dengan 



Tuan Ignatius Dorell Leiking [Penampang]: Tuan Yang di-Pertua, nak tanya sikit. Dato' Seri Mohamed Azmin bin Ali [Gombak]: Panjang sangat jawapannya, meleret-leret lah, Tuan Yang di-Pertua. Ini soal Selangor, penting ini. Timbalan Yang di-Pertua [Datuk Seri Dr. Ronald Kiandee]: Saya tak boleh control jawapan panjang, Yang Berhormat. Ahli-ahli Yang Berhormat, setakat itulah sesi soal jawab lisan untuk pagi ini. [Masa untuk Pertanyaan-pertanyaan bagi Jawab Lisan tamat]. RANG UNDANG-UNDANG. RANG UNDANG-UNDANG AKSES KEPADA SUMBER BIOLOGI DAN PERKONGSIAN FAEDAH 2017. Bacaan Kali Yang Kedua dan Ketiga. 11.33 pg. Menteri Sumber Asli dan Alam Sekitar [Dato Sri Dr. Haji Wan Junaidi Tuanku Jaafar]: Terima kasih Tuan Yang di-Pertua. Bismillahir Rahmanir Rahim. Assalamualaikum warahmatullahi wabarakatuh. Tuan Yang di-Pertua, saya mohon mencadangkan iaitu Rang Undang-undang Akses Kepada Sumber Biologi dan Perkongsian Faedah 2017 dibacakan kali yang kedua sekarang. Tuan Yang di-Pertua, cadangan Rang Undang-undang Akses Kepada Sumber Biologi dan Perkongsian Faedah ataupun Rang Undang-undang ABS 2017 ini telah diluluskan oleh Jemaah Menteri pada Mesyuarat pada 31 Mac 2017. Seiringan dengan komitmen negara untuk terus memelihara sumber biologi, Malaysia telah meratifikasikan Konvensyen Pelbagai Biologi, Convention of Biological Diversity, ataupun secara ringkasnya dipanggil CBD pada 24 Jun 1994. CBD mempunyai tiga objektif utama iaitu pemuliharaan biodiversiti, penggunaan mampan biodiversiti dan perkongsian faedah yang terhasil daripada penggunaan sumber biologi, access to biological resources and benefit sharing yang secara ringkasnya disebut ABS. Satu protokol antarabangsa mengenai ABS iaitu Nagoya Protocol on Access to Genetic Resources and Fair and Equitable Sharing of Benefits Arising from their Utilization (Nagoya Protocol) telah diterima pakai di bawah CBD pada tahun 2010 setelah dirunding selama lebih kurang enam tahun. Malaysia masih belum meratifikasi Nagoya Protocol kerana undang-undang ABS perlu diwujudkan di peringkat domestik terlebih dahulu dan perkara-perkara yang digariskan dalam protokol tersebut perlu dipatuhi sebelum pertimbangan untuk menandatangani atau ratification dibuat. Sebagai negara yang kaya dengan sumber biologi, adalah penting supaya undang-undang ABS diterima pakai untuk memastikan negara mendapat pulangan atau faedah yang terhasil daripada penggunaan sumber biologi negara. Perkara ini juga adalah selaras dengan hasrat negara untuk menjana kekayaan baru daripada sumber biologi seperti yang digariskan dalam Dasar Kepelbagaian Biologi Kebangsaan 2016- 2025, Model Baru Ekonomi dan Dasar Bioteknologi Negara. Rang Undang-undang ABS 2017 ini adalah penting untuk memastikan sumber biologi negara diakses dengan jaminan perkongsian faedah dan mengelakkan berlakunya aktiviti biopiracy di mana sumber biologi negara ataupun pengetahuan tradisi yang berkaitan dengan sumber biologi dibangunkan tanpa sebarang perkongsian faedah kepada negara. Selain itu, undang-undang ini dapat menyediakan tatacara yang jelas kepada pengguna dan pemberi sumber biologi tentang prosedur untuk mengakses sumber biologi atau pengetahuan tradisi serta perkongsian faedah. Faedah yang diperoleh boleh diguna untuk membiayai serta menyokong usaha konservasi biologi negara selaras dengan keutamaan negara untuk memastikan biodiversiti terus dipelihara dalam usaha negara mencapai matlamat pembangunan. Perkara ini juga adalah selaras dengan.